འདི་ནི་མི་རིགས་ཤིག་ལ་མཚོན་ན་ཤིན་ཏུ་གལ་ཆེ་བ་ཞིག་ཡིན་ལ་སློབ་གསོ་བ་ཞིག་ལ་མཚོན་ན་ཡང་ཤིན་ཏུ་གལ་ཆེ་བ་ཞིག་ཡིན་པར་འདོད།བདག་གིས་འདིར་མཐའ་ཆོད་པའི་སྒོ་ནས་བཤད་རྒྱུ་ནི་གལ་ཏེ་སྙན་ངག་དང་ལྷུག་རྩོམ་ལ་སློབ་གསོའི་ནུས་པ་ཡོད་ན་གླུ་གར་ལ་དེ་ལས་ལྷག་པའི་སློབ་གསོའི་ནུས་པ་ཡོད།གལ་ཏེ་སྙན་ངག་དང་ལྷུག་རྩོམ་ལ་གཏོར་བཤིག་གི་ནུས་པ་ཡོད་ན་གླུ་གཞས་ལ་དེ་ལས་ལྷག་པའི་གཏོར་བཤིག་གི་ནུས་པ་ཡོད་པར་འདོད།དེའི་རྒྱུ་མཚན་ཡང་ཤིན་ཏུ་སླ་སྟེ།སྙན་ངག་ནི་ཡིག་ཐོག་གི་གླུ་ཡིན་ལ།གླུ་ནི་ངག་ཐོག་གི་སྙན་ངག་ཡིན་པས།དེ་ནི་ངག་གི་སྙན་ངག་འདི་རིགས་ལོངས་སུ་སྤྱོད་མཁན་ནི་ཡི་གེ་ཤེས་མིན་ལ་ལྟོས་པ་མེད་པས་འདིའི་ཁྱབ་རྒྱ་ནི་སྙན་ངག་དང་ལྷུག་རྩོམ་ལས་རྣམ་པར་བརྒལ་བ་ཡིན།